สายสีส้ม รถไฟส่งกลิ่น.!?
เม้าท์กันแซดแวดวงรถไฟฟ้า..ว่าด้วยโครงการรถไฟฟ้าสายสีส้ม (บางขุนนนท์-มีนบุรี) ระยะทาง 35.9 กิโลเมตร วงเงินลงทุน 140,000 ล้านบาท โดยการรถไฟฟ้าขนส่งมวลชนแห่งประเทศไทย (รฟม.) เป็นเจ้าภาพในการจัดการประมูลโครงการดังกล่าว
25 ส.ค. 2563

สำนักข่าวรัชดา
เม้าท์กันแซดแวดวงรถไฟฟ้า..ว่าด้วยโครงการรถไฟฟ้าสายสีส้ม (บางขุนนนท์-มีนบุรี) ระยะทาง 35.9 กิโลเมตร วงเงินลงทุน 140,000 ล้านบาท โดยการรถไฟฟ้าขนส่งมวลชนแห่งประเทศไทย (รฟม.) เป็นเจ้าภาพในการจัดการประมูลโครงการดังกล่าว
ปมประเด็นเป็นขี้ปากให้เม้าท์กันแซด..เมื่อรฟม.มีมติให้ปรับเปลี่ยนเกณฑ์การประมูลโครงการใหม่ จากเดิมเป็นการพิจารณาชี้ขาดข้อเสนอทางการเงิน โดยยึดผลประโยชน์สูงสุดของรัฐเป็นเกณฑ์ มาเป็นการพิจารณาข้อเสนอทางเทคนิคและการเงินควบคู่กันไป
“โครงการรถไฟฟ้าสายสีส้ม” ถูกวิพากษ์วิจารณ์มาตลอด นับแต่รฟม.เปิดรับฟังความคิดเห็น เพื่อจัดทำร่างประกาศเงื่อนไขการประมูลปลายเดือน พ.ค. 2563 ที่ผ่านมา
มีข่าวสะพัดว่า..มีความพยายามจะปรับเปลี่ยนเกณฑ์การประมูลโครงการนี้ เพื่อช่วยเหลือบริษัทรับเหมายักษ์ใหญ่รายหนึ่ง ว่ากันว่าเป็นบริษัทที่เคยได้ชื่อว่าเป็นเจ้าของโครงข่ายรถไฟฟ้าและระบบคมนาคมมากสุดของเมืองไทย และหลัง ๆ มานี้บริษัทที่ว่าก็พลาดท่าโปรเจกต์รัฐไปหลายงาน..!!
ทำให้รถไฟฟ้าสายสีส้ม (ส่วนตะวันตก) ที่เปิดให้เอกชนดำเนินการก่อสร้าง โดยรัฐจ่ายเงินอุดหนุนให้ตามจริงแต่ไม่เกิน 90,000 ล้านบาท พ่วงสัมปทานระบบรถไฟฟ้าและบริหารรถไฟฟ้าทั้งโครงการ 30 ปี จึงเป็นโครงการที่ถูกหมายปองมากเป็นพิเศษ..
จึงมีเสียงร่ำลือในวงแคบว่า..มีใบสั่งให้รฟม.ปรับเปลี่ยนรูปแบบการประมูลโครงการนี้ใหม่ จากเดิมเมื่อผู้รับเหมาผ่านเกณฑ์ข้อเสนอด้านเทคนิค แล้วจึงค่อยมาวัดกันที่ผลตอบแทนทางการเงิน ให้มาเป็นการพิจารณาข้อเสนอทางเทคนิคและราคาประกอบกันไป
จริงเท็จประการใดไม่ทราบ!..แต่ก็ยังไม่มีใครออกมาปฏิเสธข่าวลือดังกล่าว..!!
แต่น่าคิดเหมือนกันว่า..การที่คณะกรรมการพิจารณาคัดเลือกเอกชนเข้าร่วมลงทุนโครงการรถไฟฟ้าสายสีส้ม สั่งเลื่อนการยื่นซองประมูลออกไปอีก 45 วัน เป็นช่วงต้นเดือน พ.ย. 2563 มันเกี่ยวข้องกับเสียงร่ำลือดังกล่าวหรือไม่..!?
หากมันเกี่ยวข้องกันจริง ๆ ต้องมาติดตามกันต่อว่า..บริษัทเอกชนยักษ์ใหญ่ที่ถูกเม้าท์ถึงเป็นบริษัทใดกันแน่ ที่กำลัง “หิวโซงานภาครัฐ” อยู่ตอนนี้
แต่ที่แน่ ๆ “รถไฟฟ้าสายสีส้ม” ชักเริ่มส่งกลิ่นแล้ว..!!
…อิ อิ อิ…